Karl August Andersen
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk 1900–1950,Norske klassiske komponister og verker 1900–1950
Karl August Andersen var en norsk cellist og komponist og var i 20 år solo-cellist i Oslo Filharmoniske Orkester. Som komponist ligger Andersens komposisjoner i den neoklassiske stilen.
I 1950 fikk Karl Andersens orkesterstykke «Allegro festivo e canto solenne Norvegese» tredjeprisen på 5.000 kroner ved den utlyste komposisjonskonkurransen i forbindelse ved åpningen av Oslo rådhus. Førsteprisen gikk til Ludvig Irgens-Jensens for «Canto d’omaggio» og andreprisen gikk til Eivind Groven for «Hjalarljod». I 1952 mottok Andersen førsteprisen ved Norsk komponistforenings årlige prisutdeling.Karl Andersen studerte med K. Lyngaas årene 1915 til 1920, med Hugo Becker (1864–1941) i Berlin fra 1921 til 1922 og igjen i 1924. Musikkteori studerte han i Oslo med Arvid Kleven (1899–1929) og Iver Holter (1850–1941) og i Berlin med Hermann Grabner (1886–1969).Andersen debuterte som cellist i Universitetets aula i Oslo i 1920 og ble ansatt som andrecellist i Oslo Filharmoniske Orkester i 1924, men overtok stillingen i samme orkester som solo-cellist i 1932 samtidig som han ble medlem av Filharmonisk Selskaps Strykekvartett. Han innehadde stillingen som solo-cellist i hele 20 år, frem til 1962.Andersen har undervist i cello og i musikkteori. Blant hans lærere i musikkteori finner man en rekke av Norges fremste musikere, så som Ørnulf Gulbransen, Leif Solberg, Kai Angel Næsteby, Kåre Fuglesang, Arne Norvang og Stephan Barratt-Due. Fra 1962 av var Andersen musikkonsulent i NRK. Utvalgte verk Strykekvartett, 1934  Symfoni for kammerorkester, 1936  Suite for orkester, 1937 Trio for fløyte, klarinett og cello, 1939 «Vaardagen» for mannskor «Festspill», orkesterouverture  «Pilemøsnstret», ballett  «Allegro festivo e canto solenne Norvegese», 1950 «Variasjonerover tema og rytme» for blåsekvintett, 1966 Les mer i Store norske leksikon musikk i Norge Litteratur Tonekunst (1936); tidsskriftet Tonekunst ble utgitt mellom 1927 og 1937, og er en fortsettelse av titlene Sangerposten og Musikbladet. Klaus Egge: Artikkel om Karl Andersen i «Norsk musikkliv» 1943.